دستونک…
تو اینچو دور نہ ئے چوکہ گندگءَ کائے
دلءِ کرار ھمیش اِنت چول دریاءِ
من انگہ لوٹاں دو گامءَ بہ باں تئی ھمراہ
مسال ءِ اُمرگنوکاں! منی تو دنیائے
تئی سُور ءِ روچ دلءَ کشاں پہ تو دیم دیاں
منءَ بروسہ نہ کنت بلکنہ دلءَ بیا ئے
تئی زِنچک اش کہ منی دامنءَ گوں ڈک داتہ
تئی ساہ گوں منءَ، بستہ! تو گوں من ھمراہ ئے
اے لوگ سوچ ترا دزّانت! پونز گوش کن انت
اگاں تو راست گش ئے! کشتگ ئےءُ بیگواہ ئے
اے دارُوانی تلب وت اوں نادراھی یے
من اشکتہ کہ گُش انت تئی تبیب نادْراءِ
ھمے کہ ما وتی تُنّءَ پہ آپدان کنیں
ھمے کہ مارا دپءَ کیت نام اللہءِ
اے چونیں رُستگیں بیمّے گش ایت بسمل چو
تو روتگانی گمءَ سبز بہ ئے ھما شاہ ئے
منزور بسمل